ועדת הכספים, כנסת 25, פרוטוקול מספר 146, 2023-05-11 00:00

משה גפני: אני מחדש את הישיבה של ועדת הכספים

משה גפני:  אני מביע התנצלות גדולה על המציאות הזאת, שגם אני סובל ממנה

משה גפני:  מחדשים את הישיבה פעם ועוד פעם ועוד פעם והוויכוחים והדיונים

משה גפני:  אבל אנחנו נמצאים ערב תקציב וצריך לעשות הכל על מנת שלפחות נגיע לשלב הזה שנוכל להצביע על התקציב

משה גפני:  ולכן אני מביע את התנצלותי, כפי שאמרתי

אחמד טיבי: לפי הפרסומים בעיתונות, דפנה ליאל פרסמה, שיש משבר בין ש"ס לסמוטריץ'

אחמד טיבי:  מה המשבר?     

חוה אתי עטייה: זה מה שקראנו בגלל שוברי המזון

ולדימיר בליאק: לא יכול להיות

אחמד טיבי: האמנם? אתה עונה

אחמד טיבי:  אחר כך, אחרי ההסבר

משה גפני: חבר הכנסת טיבי, אנחנו דנו בנושא של הקצאת מספרי חשבוניות במלחמה בהון השחור

משה גפני:  ואני שמעתי את מה שאתה אמרת שזה צריך לעשות, זה לא מספיק, אבל זה מלחמה בהון השחור וצריך לעשות הכל כדי להחריף את המלחמה הזאת בגלל שהנזק של המציאות הזאת הנוראה שאנחנו חיים בה, בכל הארץ ובעיקר במגזר הערבי

משה גפני:  ואני משבח את ולדימיר, שוולדימיר גם כן תרם פה את חלקו המקצועי לעניין הזה

ולדימיר בליאק: תודה רבה אדוני

משה גפני: אני באמת התלבטתי האם להביא, לא להביא

אחמד טיבי: אנחנו דילגנו על הנושא של הארנונה?     

משה גפני: לא, אנחנו ב-20:30 על הארנונה

משה גפני:  אבל לא יהיה הצבעות

אחמד טיבי: לא יהיה הצבעות

ולדימיר בליאק: כלומר היום בכלל לא יהיו הצבעות?     

משה גפני: אני מעריך כך

אימאן ח'טיב יאסין: כבוד יושב הראש, לפחות תגיד גם מילה על אלה שיושבים, מתחייבים, מנסים

ולדימיר בליאק: אני מבטיח לך, אני נשאר עד הסוף

משה גפני: אימאן, אני התנצלתי בהתחלה

משה גפני:  אני גם יושב פה

ולדימיר בליאק: אני אגיד לך מה הבעיה, אדוני יושב הראש

ולדימיר בליאק:  במצב מאוד מתוח ברחבי הארץ

ולדימיר בליאק:  לאנשים יש ילדים בבית

ולדימיר בליאק:  אתה יודע, הכל מורכב

משה גפני: גם אני רוצה לנסוע הביתה

חוה אתי עטייה: לא, אבל אולי אפשר לשפוך טיפה אור באמת על מה שהולך להיות כאן היום

משה גפני: בסדר

משה גפני:  אז מה שאני אומר, אנחנו דנים בזה

משה גפני:  אני רוצה שיקריאו את זה

משה גפני:  אני רוצה שיביעו את הדעה לגבי העניין הזה

חוה אתי עטייה: וקרן ארנונה?     

משה גפני: אחרי זה אני אבקש דיון על הארנונה

משה גפני:  אחרי שיש נוסח אני אבקש ששני הצדדים יציגו את ההסכם

אחמד טיבי: אין לכם רוב

אחמד טיבי:  זה 8-8, זה תיקו, זה נופל

משה גפני: אין רוב

משה גפני:  לא, אבל גם אם היה רוב, אני לא הייתי מצביע כשינון אומר לי אני לא בא להצביע

משה גפני:  אני לא עושה דבר כזה

משה גפני:  אני לא מנהל פה מלחמה של הצבעות

פנינה תמנו: אדוני יושב הראש, קודם נגעו בעניין הזה שמתוח ברחבי הארץ

פנינה תמנו:  האם הזכרת את זה שיש הרוג ברחובות?     

משה גפני: כן, כן

פנינה תמנו: ושאנחנו כולנו משתתפים בצער המשפחה

משה גפני: משתתפים בצער המשפחה, נכון מאוד

פנינה תמנו: ואנחנו רוצים לחזק את תושבי ישראל

משה גפני: ושולחים איחולי החלמה מהירה לפצועים

פנינה תמנו: תודה, תודה אדוני

משה גפני: רבותיי, בבקשה, מישהו

שולמית אלוני: אתה רוצה שאני אגיד את הדברים ואת השינויים ונדבר רגע על מה נשתנה בנוסח?     

משה גפני: רק דבר אחד

משה גפני:  אני רוצה, מי מהממשלה? בסדר, אני רק רוצה שתדעו, אני לא הולך להיכנס, הדיון יתקיים

משה גפני:  קבענו את מה שקבענו על דעת כולם

משה גפני:  אם אתם רוצים לשנות, אני מקווה שלא

משה גפני:  אם אתם רוצים לשנות, אז תגידו לי מראש, אז אין מה להקריא

משה גפני:  ושאני לא הולך לשנות כלום

משה גפני:  קיימנו את הדיון באריכות, עם כל מה שנלווה לעניין הזה

משה גפני:  אז זהו, אני מבקש אם אפשר להקריא את זה

משה גפני:  אם אתם סבורים שצריך לשנות, אז נקיים דיון, בעזרת השם, בחנוכה

משה גפני:  למה דווקא עכשיו?      

ישי פרלמן: יש עוד נקודה אחת

ישי פרלמן:  יש רק נקודה אחת שאני חושב שזה מחלוקת בהבנה של מה הייתה ההסכמה אתמול שהוועדה

משה גפני: בבקשה, תקריא

משה גפני:  ישי, ישי

שולמית אלוני: אני בעצם מתייחסת לתיקונים בנוסח שנעשו לעומת הנוסח בהצעת החוק, בכחול

שולמית אלוני:  אז בעצם בהתאם להחלטת הוועדה התיקון הזה יהיה בהוראת שעה לחמש שנים

משה גפני: רגע, ולדימיר, תקשיב, תעשו לי טובה

ולדימיר בליאק: לא, אני מסביר את מהות החוק

פנינה תמנו: הוא הסביר את מהות החוק ואני העליתי פה אתגר, אבל בהמשך

משה גפני: אוקיי, תמשיכי

שולמית אלוני: אז בעצם יהיה מדובר בהוראת שעה לחמש שנים

שולמית אלוני:  אני מקריאה בעצם את סעיף קטן (א)

שולמית אלוני:       בתקופה שמיום כ' בטבת התשפ"ד (1 בינואר 2028) ועד יום י"ג בטבת

ולדימיר בליאק: 2024

שולמית אלוני: 2024

שולמית אלוני:  ועד יום י"ג בטבת התשפ"ט

ולדימיר בליאק: אפשר להביא?     

פנינה תמנו: כן, אבל בכל זאת, חילקו פה עותקים, אני גם מבקשת

שולמית אלוני: אז שידפיסו

שולמית אלוני:  אם זה חשוב לה

פנינה תמנו: כן, לא ידלגו עליי, סליחה

פנינה תמנו:  יש להם עותקים

ולדימיר בליאק: לא, זה אני הדפסתי בלשכה

פנינה תמנו: לא לחמם אותי ולדי

פנינה תמנו:  תביאו, אתם מביאים עותקים או לא?     

משה גפני: קחי

פנינה תמנו: תודה

אליהו דלל: הלאה

פנינה תמנו: מה, נהייתה כנסת ירוקה? אנחנו צריכים עותקים, סליחה, לא להתחמק

משה גפני: רגע, את מיושנת כמוני

משה גפני:  אני גם כן מתווכח כל הזמן על זה

משה גפני:  זה בטאבלט, זה נמצא

משה גפני:  אז הם אומרים לי שזה יותר

פנינה תמנו: יש כאלה שיותר נוח להם

משה גפני: אני מסכים איתך

משה גפני:  אני כשהייתי יושב ראש בכנסת הקודמת לא נתתי שיביאו את זה

משה גפני:  הביאו את זה בקדנציה שאני לא הייתי

משה גפני:  ואמרו לי שטאבלט היום נותנים

משה גפני:  אם את רוצה, ידפיסו לך

משה גפני:  טוב, אני מסכים איתך

משה גפני:  בבקשה

שולמית אלוני: אז בעצם סעיף קטן (א) מתייחס לתקופה של הוראת השעה של חמש שנים

שולמית אלוני:           בעצם התיקון הזה עכשיו בנוי ברבדים

שולמית אלוני:  ההסדר הזה הוא לא יחול לתקופת הוראת שעה של חמש שנים

שולמית אלוני:  ובהמשך, אנחנו נעבור תכף ואני אראה את הרבדים שיחולו בשנים ספציפיות

שולמית אלוני:       בפסקה (1) בסעיף 38, בעצם (א1) יש שם תיקון נוסח

שולמית אלוני:  ההפניה הייתה לא נכונה

שולמית אלוני:  אז זה צריך להיות בעצם, אני בתוך פסקה (1) בסעיף 38, בסעיף קטן (א1)

שולמית אלוני:  אני עדיין בעמוד הראשון

שולמית אלוני:  יש שם תיקון נוסח, שאתם רואים אותו בעקוב אחר שינויים

שולמית אלוני:  במקום (3)(ב)(1) זה צריך להיות (א3)(1)

שולמית אלוני:  פשוט שינינו את מספרי הפסקאות

שולמית אלוני:       בעצם ההוראות האלה שמתייחסות לניכוי מס תשומות הן ממשיכות לחול כפי שהיו

שולמית אלוני:       אנחנו בפסקה (2)

שולמית אלוני:  שם נכנס סעיף 40ב לבקשת הוועדה

שולמית אלוני:  נתבקשה סמכות למנהל לאשר ניכוי מס בחשבונית שלא הוקצה לה מספר, אם מדובר באיזה שהן נסיבות חריגות של תקלה בקשר למערכות המחשוב למשל

שולמית אלוני:               בהמשך, בפסקה (4) אלה תיקונים טכניים

שולמית אלוני:  במקום "יימחק" - "לא ייקרא" כי זו הפכה להיות הוראת שעה

שולמית אלוני:       בסעיף גטן (ג) שבו נכנסת פסקה (א2), פסקה (2)

שולמית אלוני:  זה תיקון שבעצם גם כן התבקש על ידי לשכת רואי החשבון

שולמית אלוני:  שהמבקש יוכל לציין את המספר על גבי חשבונית המס, לברות בכתב יד

שולמית אלוני:       בפסקה (3) בעצם העלינו את מה שהיה, הופיע בעבר בפסקה (א)(4)

שולמית אלוני:  כך שאם היה למנהל יסוד סביר לחשש שהחשבונית תוצא שלא כדין הוא רשאי להחליט שלא להקצות לה מספר

שולמית אלוני:  אם הוא החליט, הוא שולח למבקש את ההחלטה המקדמית באופן מיידי בהודעה מקוונת והוא מאפשר לו לפעול בהתאם למפורט בה

שולמית אלוני:  ההודעה המקוונת צריכה לכלול את אלה:             

קריאה: פה הם הסכימו לשני ימים

פנינה תמנו: שאלה

פנינה תמנו:  אז הקצאת המספר הוא רק כשזה מקוון?     

שולמית אלוני: לא הבנתי את השאלה

שולמית אלוני:  כל הרעיון של התיקון הזה הוא בעצם - - -     

פנינה תמנו: שהכל הופך להיות מקוון

שולמית אלוני: כן

שולמית אלוני:  שאתה צריך להוציא חשבוניות שיש להן מספר

פנינה תמנו: אבל איך? מקוון? אני לא סתם שואלת את זה

פנינה תמנו:  מה קורה, אדוני יושב הראש, עם אנשים מבוגרים שיש להם עסקים שהם לא עושים את זה מקוון? מה קורה עם אנשים שהם עולים חדשים? כל אלה שיש להם, ככל שהעולם באמת מתקדם דיגיטלית, אבל בסוף אנחנו לא צריכים להותיר מאחור את האנשים שהם לא בהכרח עם טכנולוגיות

פנינה תמנו:  אולי זה מצריך עכשיו איזה היערכות טכנולוגית טיפה יותר מורכבת לאנשים מסוימים?     

יואל חלימי: אז אנחנו מפתחים אפליקציה שהיא גם תהיה מונגשת

יואל חלימי:  מה שקורה היום גם במשק

יואל חלימי:  ניתן גם על ידי מסופון, כמו סוכנים

יואל חלימי:  בדיוק, באותה צורה

פנינה תמנו: אז אני אומרת לך למשל - - -     

משה גפני: בסדר, את תשאלי

משה גפני:  אבל קיימנו על זה דיון ארוך, אני לא פותח את הדיון

פנינה תמנו: לא, לא, אבל חשוב שתיקח את זה בחשבון אדוני יושב הראש

פנינה תמנו:  זה משהו שהם חייבים, אני לא אפתח את הדיון, כי באמת בסוף אני מגיעה לפה כדי להחליף את חברת הכנסת שרן לזמן מאוד קצוב

פנינה תמנו:  אבל אני אומרת לך, זה נושא - - -     

משה גפני: אני העליתי את זה

משה גפני:  את מתארת לעצמך שלי זה גם חשוב

משה גפני:  אני העליתי את זה הרבה פעמים, לא רק בעניין הזה

משה גפני:  גם בעניין הזה

משה גפני:  ושמים מסופים מיוחדים לאנשים שאין להם אינטרנט ואנשים שאין להם את ההליך הזה

משה גפני:  זה נמצא בכל המקומות

משה גפני:  לצערי הרב, זה לפעמים גם פוגע

משה גפני:  אבל זה המצב בעולם

משה גפני:  אני כל הזמן דואג ואני מסכים, ואני מסכים, הוא אמר את זה עכשיו

משה גפני:  אנחנו עושים מסוף ששם יהיה שירות

ג׳ק בלנגה: שלומית, דיברנו פה על שני ימים

שולמית אלוני: אז שני ימי עסקים זה מקובל מבחינתכם, רשות המיסים?     

ג׳ק בלנגה: יש פה בעיה

ג׳ק בלנגה:  כי אם, אדוני, שלום, ג'ק בלנגה

משה גפני: לא, לא, לא

משה גפני:  רגע

משה גפני:  מקובל שני ימים?     

יעל נוה: זה מקובל, אבל זה מצמצם את העוסקים

יעל נוה:  אני חושבת שזה לרעתם, אז זה לשיקולכם

יעל נוה:  אין לנו שום בעיה עם שני ימים, זה בסדר

ג׳ק בלנגה: זה שני ימי עסקים

ג׳ק בלנגה:  אם מישהו ביום חמישי נתקע בלי חשבונית הוא יקבל תשובה ביום שלישי לאחר מכן

ג׳ק בלנגה:  זאת אומרת, זה חמישי, שישי, שבת

משה גפני: בסדר, אז שני ימים

ג׳ק בלנגה: שני ימי עסקים

יעל נוה: אין התנגדות

שולמית אלוני: לא, אנחנו לא מתחילים בימי עסקים

שולמית אלוני:  שני ימים

ג׳ק בלנגה: זה מה שכתוב, כתוב ימי עסקים

שולמית אלוני: אה, אז בסדר

יעל נוה: הנוסח הקיים יכול להישאר

משה גפני: הלאה, הלאה, לא לפתוח את הכל עכשיו

משה גפני:  לא, לכם יש סבלנות

משה גפני:  לי אין

משה גפני:  כן? הלאה

שולמית אלוני: ובעצם הדבר השלישי זה בסעיף קטן (ג)

שולמית אלוני:           בסעיף קטן (א4)

שולמית אלוני:           בעצם (א) ו-(ב) עלו למעלה, כמו שהקראנו אותם ב-(א3)

שולמית אלוני:           ניסינו להבהיר את הנוסח טוב יותר

שולמית אלוני:           האמת שעכשיו אני רואה שפסקה (1) ופסקה (4) הן קצת חוזרות על עצמן

שולמית אלוני:  כי בפסקה (1) כתוב "עד קיומו של השימוע המבקש לא יקבל מספר לאותה חשבונית, אלא אם כן החליט המנהל" וגם בפסקה (4) כתוב, אה, זה לאחר קיום השימוע

ג׳ק בלנגה: זה לאחר השימוע וזה לפני השימוע

שולמית אלוני: בסדר

שולמית אלוני:  פסקה (5)

שולמית אלוני:  (א) המנהל יחליט בהשגה בתוך, כתוב כרגע בנוסח 30 ימים

שולמית אלוני:  דיברנו על 21 ימי עסקים או 30 ימים

מירי סביון: מבחינתנו זה בסדר

מירי סביון:  אני חושבת שזה מאוד דומה בדרך כלל פרק הזמן הזה

מירי סביון:  אז מבחינתנו מה, זה בסדר 30 ימים, אפשר לשנות

ג׳ק בלנגה: אני מציע להוריד ל-21

מירי סביון: ימי עסקים

מירי סביון:  אם זה 21, זה ימי עסקים

שולמית אלוני: נעשה את זה 21 ימי עסקים

שולמית אלוני:  וסעיף קטן (ד) נמחק

שולמית אלוני:       בפסקה (5) זה תיקון שהוא טכני

שולמית אלוני:       בפסקה (6) גם כן, במקום "תימחק" - "לא תיקרא"

שולמית אלוני:  זה תיקונים טכניים

ג׳ק בלנגה: אבל (א) צריך להוסיף "לא תיקרא"

שולמית אלוני: כן, אנחנו נתקן

שולמית אלוני:  זה נוסחות

שולמית אלוני:       סעיף קטן (ב)

שולמית אלוני:  עכשיו בעצם אנחנו מגיעים לפרישה של השנים שבהם יחול ההסדר

שולמית אלוני:           בעצם אנחנו נכנסים פה להסדר שאמרנו שיחול במתווה פוחת, שבו בשנה הראשונה בתוך הוראת השעה של חמש שנים, בשנה הראשונה הסכום יהיה במקום סכום חשבונית של 5,000 שקלים יעמוד על 25,000 שקלים

שולמית אלוני:  לאחר מכן 15,000 שקלים

ולדימיר בליאק: זה יורד ב-5,000 שקלים כל שנה

ולדימיר בליאק:  כן

שולמית אלוני: 20,000 שקלים, כן, 15,000 שקלים, 10,000 שקלים ו-5,000 שקלים בשנה החמישית

שולמית אלוני:           ובעצם 5,000 קבוע כבר עכשיו בסעיף 38

שולמית אלוני:           בעצם סעיף קטן (ג) עוסק כוללו בתקופת הפיילוט של השנה ראשונה, בשנת 2024

שולמית אלוני:  במקום סכום של 5,000 שקלים ידובר בחשבוניות בסכום של 25,000 שקלים

שולמית אלוני:  כל ההוראות שעוסקות בנושא השימוע לא יחולו בעניין הזה

שולמית אלוני:  ואם בעצם עוסק מורשה מבקש להקצות מספר, המנהל צריך להקצות לו מספר

אלעד סלומיאנסקי: שלומית, במקום הזה נראה לי שצריך לכתוב או להאריך בשנה או תאריך

שולמית אלוני: כתבנו כך שתחול גם בשנת 2025

אלעד סלומיאנסקי: כן

אלעד סלומיאנסקי:  אבל בשנת 2025 גם יכול להיות שזה אפשר לפרש את זה באמצע

שולמית אלוני: אוקיי

שולמית אלוני:  אז נעשה את זה

אלעד סלומיאנסקי: עדיף תאריך או בשנה נוספת

שולמית אלוני: בסדר

ג׳ק בלנגה: רגע שלומית

ג׳ק בלנגה:  בסעיף קטן (א2) במקום פסקה (3) כתבת "ביקש עוסק"

ג׳ק בלנגה:  ואם הוא לא יבקש? אז הסעיף כאילו לא חל

שולמית אלוני: אז אפשר לעשות המנהל יקצה מספר חשבונית מס כאמור בפסקה (1) באופן - - -     

ישי פרלמן: לא, ההליך זה בו שהראשון שפונה למנהל זה העוסק

ישי פרלמן:  לא העוסק - - - על החשבוניות

ג׳ק בלנגה: אני מבין

ג׳ק בלנגה:  אבל כרגע אם אני לא מבקש, אין לי, אני לא בפיילוט

ג׳ק בלנגה:  תקרא את הסעיף

ג׳ק בלנגה:  אני אומר את ההערה במקומכם

יעל נוה: מה ההערה? ג'ק, אתה יכול לחזור עליה?      

ג׳ק בלנגה: תקראי את הסעיף

ג׳ק בלנגה:  ביקש עוסק

ג׳ק בלנגה:  ואם אני לא מבקש אז אין חשבונית

שולמית אלוני: מה שישי מנסה להגיד זה בעצם שהסעיף בנוי כך שאתה מבקש את, גם בסעיפים העיקריים

ג׳ק בלנגה: בסעיף המקורי כתוב ביקש המנהל, ביקש העוסק

ג׳ק בלנגה:  ומעל סכום מסוים המנהל מחייב אותו

ג׳ק בלנגה:  כרגע נשאר רק ביקש העוסק

ג׳ק בלנגה:  ואם אני לא מבקש, אז הסעיף לא חל

שולמית אלוני: ישי, מבחינתכם אפשר לנסח את זה כך שזה יהיה ללא ביקש העוסק? זאת אומרת, שהמנהל יקצה מספר חשבונית?     

ישי פרלמן: זה פשוט פחות ברור

ישי פרלמן:  הרעיון הוא שבסעיף 47 בעצם סעיף קטן (א2)(1) שהוא יישאר גם בפיילוט אומר עוסק המוציא חשבונית רשאי לבקש והוא חייב לבקש אם זה חשבונית - - -     

ג׳ק בלנגה: אבל פה אין חייב

ישי פרלמן: רגע

ישי פרלמן:  חייב לבקש עם זה מעל 5,000

ישי פרלמן:  הסעיף זה נשאר גם בפיילוט

יעל נוה: לכן יש גם רשאי, על כל סכום, וגם חייב על סכום מוגבל

ישי פרלמן: שנייה יעל, תני לי רגע

ישי פרלמן:       פסקה (3) זאת הפסקה שאנחנו מחליפים, תסתכל ב-47(3) זאת הפסקה שאנחנו מחליפים

ישי פרלמן:  שב-(3) בעצם זו פסקה שאומרת שאם למנהל היה יסוד סביר לחשוש שחשבונית המס שלגביה הוצאה בקשה תוצא שלא כדין רשאי הוא להחליט שלא להקצות מספר

שולמית אלוני: בעצם הרעיון של נושא ההקצאה של החשבוניות ממשיך לחול

שולמית אלוני:  אתה כן צריך לבקש חשבונית

שולמית אלוני:  הסכום יהיה 25,000 שקלים ואתה כן תוכל לקזז אותה

ג׳ק בלנגה: אוקיי, אני אסתכל

ג׳ק בלנגה:  תתקדמי

שולמית אלוני: בסדר

שולמית אלוני:       אז אני חוזרת לסעיף קטן (ד)

אלעד סלומיאנסקי: שלומית, נראה לי שהמילים האלה מיותרות "יחולו פסקאות (1) ו-(2) לסעיף קטן (ג)"

שולמית אלוני: לא, זה לא

שולמית אלוני:  כי בעצם המשמעות היא שאם מבקשים, אם השר מבקש באישור ועדה להאריך את התקופה האמורה, מה שיקרה בתקופה הזאת זה בעצם ימשיך לחול אותו מצב בדיוק שחל בתוך השנה הראשונה של הפיילוט, בשנת 2024

שולמית אלוני:  גם לעניין הסכום שהוא 25,000 שקלים

אלעד סלומיאנסקי: לא, אבל זה לא משתמע מזה שהוא האריך את זה ב-(ג) פשוט? פשוט זה עוד שנה

אלעד סלומיאנסקי:  כי כל המשמעות של (ג) יקראו ככה

שולמית אלוני: לא, אנחנו לא נשאיר

אלעד סלומיאנסקי: לא, אין לי התנגדות

אלעד סלומיאנסקי:  כאילו, זה טכני

שולמית אלוני: בסדר, אז שיישאר ככה

שולמית אלוני:           הכוונה היא לחזור, אם מחליטים לא להאריך בשנה נוספת את הפיילוט, אפשר לחזור למצב הרגיל

שולמית אלוני:  זאת אומרת, למצב שבו נקבעה הוראת השעה לארבע השנים הנוספות

שולמית אלוני:           הרעיון הוא שמגיעים אחרי השנה הראשונה של הפיילוט, השר מגיע, מבקש בצו להאריך את המועד מוועדת כספים

שולמית אלוני:  בעצם או שהצו הזה, או שתקופת הפיילוט מוארכת בשנה נוספת, כך שאותן הוראות בדיוק חלות גם בשנה השנייה, כלומר בשנת 2025

שולמית אלוני:  או שאפשר להחליט גם, או שבעצם אומרים שתקופת הפיילוט מסתיימת

שולמית אלוני:  ואז הולכים להסדר העיקרי שנקבע

שולמית אלוני:  או שהוועדה בעצם יכולה להחליט או שהשר לא מביא את הצו, שהפיילוט לא צלח ובעצם מפסיקים את תקופת הפיילוט ואז הכל פוקע

אלעד סלומיאנסקי: כלומר, שלושה מצבים

ולדימיר בליאק: כן, על זה דיברנו

ערן יעקב: לא, רגע

ערן יעקב:  לא, בנקודה הזאת רצינו רק לבקש שלגבי הפיילוט, שבשנה הראשונה של הפיילוט, לקראת השנה השנייה של הפיילוט, שלא תהיה אפשרות, תהיה אפשרות כלומר להאריך את הפיילוט

ערן יעקב:  אבל לא תהיה אפשרות אחרי השנה הראשונה של הפיילוט

ערן יעקב:  לא, לא צריך לפתוח

ערן יעקב:  רגע, כי זה אומר פיילוט

משה גפני: זה התשובה שלילית

ערן יעקב: כי המשמעות, רגע, אני רוצה רק להסביר את הדבר הזה

משה גפני: אני לא אפתח את זה

ערן יעקב: לא צריך לפתוח פה כלום

ערן יעקב:  המשמעות שהפיילוט יכול להימשך שנתיים ואחרי זה כמובן אפשר להפסיק אותו

שולמית אלוני: הוא יימשך, אם רוצים להאריך אותו הוא יימשך לתקופה השנייה

שולמית אלוני:  אבל זה אחרי שזה יבוא לוועדת כספים

שולמית אלוני:  לאחר שנדון בזה, יתקיים דיון ואז תתקבל החלטה

שגית אופק: זה כן לפתוח, כי זה שונה ממה שסוכם אתמול

ערן יעקב: לא, למה שונה ממה שסוכם אתמול?     

שגית אופק: זה מה שסוכם אתמול, שזה חוזר לוועדה אחרי שנה

משה גפני: נכון

ערן יעקב: נכון, אבל אחרי פיילוט

ערן יעקב:  זה לא שונה ממה שסוכם אתמול

משה גפני: ערן, מה שסוכם אתמול זה מה שיהיה

ערן יעקב: זה לא שונה

מירי סביון: אנחנו מבקשים, אולי לא הבנו עד הסוף

מירי סביון:  אנחנו מבקשים שתהיה אפשרות - - -     

משה גפני: אני לא רוצה

שגית אופק: אי אפשר לעשות מקצה שיפורים על מקצה שיפורים, על מקצה שיפורים

ולדימיר בליאק: מירי, מירי, לא

שולמית אלוני: אתם תפתחו את זה ובכלל אנחנו נתחיל עם כל ההערות שלנו

ולדימיר בליאק: רגע, רגע, אני אגיד לך משפט

ולדימיר בליאק:  לא, הבנתי

ולדימיר בליאק:  אני אגיד לך משפט

ולדימיר בליאק:  בבקשה הזאת, כן? אתם משדרים חוסר ביטחון כלפי הפיילוט

מירי סביון: לא, ממש לא

מירי סביון:  החשש, יכולות להיות סיטואציות שבהן מכל מיני סיבות הצווים, ההמשך לא יגיעו

ולדימיר בליאק: כלומר, בעצם אתם אומרים ששנה אחת לפיילוט זה לא מספיק?     

מירי סביון: שנייה, שנייה

מירי סביון:  שיהיה מחדל ולא יביאו את הצווים לוועדה

משה גפני: תביאו את זה לוועדה

מירי סביון: אז יש לנו בקשה

מירי סביון:  שברירת המחדל וגם האפשרות - - -     

פנינה תמנו: לא הבנתי, מה זה יהיה מחדל ולא יביאו לוועדה?     

שולמית אלוני: אם זה משהו שהוא נורא חשוב

פנינה תמנו: אם זה חוק

פנינה תמנו:  לא, זה משפט, סליחה, תחזרי בך

פנינה תמנו:  אין דבר כזה יהיה מחדל ולא יביאו לוועדה

פנינה תמנו:  אין דבר כזה

מירי סביון: שנייה

מירי סביון:  אני רגע קוראת מה כתוב פה, בסדר? כתוב בהמשך "לא קבע שר האוצר צו כאמור או לא אישרה הוועדה"

מירי סביון:  אוקיי? אנחנו שוב, קרו דברים, קרו מצבים

משה גפני: תודה רבה

משה גפני:  אני לא מקבל את הבקשה

פנינה תמנו: שמה? שלא הביאו לוועדה? אם חשוב לכם, אתם תביאו לוועדה

פנינה תמנו:  לא, אבל להגיד יהיה מחדל ולא נביא לוועדה?      

שגית אופק: זה יקרה כשהשר יחשוב שהפיילוט נכשל

מירי סביון: אפשר?     

משה גפני: ערן, זה לא בסדר

משה גפני:  אני אמרתי שלא

משה גפני:  הלאה

משה גפני:  רגע, מה אתם רוצים, שאני עכשיו אשנה את ההחלטה?     

מירי סביון: זה שינוי קל

משה גפני: כשינון לא פה?     

מירי סביון: זה שינוי קטן

מירי סביון:  אנחנו נדבר עם ינון

משה גפני: לא, לא

משה גפני:  אל תדבר עם אף אחד, רק איתי

שולמית אלוני: את משנה את כל המהות

מירי סביון: אז אפשר לדבר בכל זאת?     

משה גפני: נגמר העניין, תמשיכי הלאה

משה גפני:  אני במקומכם מנציגי הממשלה הייתי מתבייש לבקש משהו עכשיו

משה גפני:  מושיבים אותי פה יום שלם ואת החברים יום שלם

משה גפני:  אי אפשר להצביע על כלום

משה גפני:  ואתם מבקשים בקשות

משה גפני:  אתם הממשלה

משה גפני:  אני יושב פה מהבוקר על ריק

פנינה תמנו: גם אנחנו מתלוננים על הממשלה הזאת

משה גפני: עוד לבקש בקשות? הלאה

שולמית אלוני: זאת אומרת, שוב, במצב הזה בפסקה (2) אנחנו נמצאים במצב שבו אנחנו כבר נכנסנו להארכה של שנת 2025

שולמית אלוני:  בתום אותה תקופה של שנת 2025, רשאי השר באישור ועדת הכספים, לקבוע בצו שיחולו הוראות סעיף קטן (א)

שולמית אלוני:  זאת אומרת, תסתיים תקופת הפיילוט ונחזור להוראות העיקריות

שולמית אלוני:  אבל בשינוי אחד, השינוי של הסכומים, כי המתווה הפוחת משתנה

שולמית אלוני:           בעצם אמרנו שבשנת 2024 זה פיילוט של שנה, שבו הסכום עומד על 25,000 שקלים

שולמית אלוני:  אם מחליטים להאריך את זה, מחליטים להאריך את זה באותם תנאים

שולמית אלוני:  זאת אומרת, גם בשנה השנייה זה יהיה ב-25,000 שקלים

שולמית אלוני:  ואז בהמשך התקופות צריך יהיה להתאים את הסכומים, כך שאנחנו מוותרים על מדרגה אחת

שולמית אלוני:  זה לא יורד בשנה השנייה ל-20,000 שקלים, כי זה נשאר ב-25,000 שקלים

שולמית אלוני:  אז בשנה השלישית זה בעצם יירד ל-15,000 שקלים

שולמית אלוני:  זאת אומרת, 25,000 שקלים, 25,000 שקלים, 15,000 שקלים

ישי פרלמן: רק נגיד שזה אותו דבר כאילו, זה אותם סכומים כמו בהוראת שעה הרגילה

שולמית אלוני: רק שבשנה השנייה זה 25,000 שקלים

ישי פרלמן: נכון

שולמית אלוני: ובעצם בשנה האחרונה זה יהיה 5,000 שקלים, בהתאם לסעיף שקבוע למעלה

משה גפני: אני דווקא לא חשבתי ש-5,000

משה גפני:  אני דיברתי אתכם שיכול להיות שצריך 10,000

משה גפני:  אבל החברים פה כולם אמרו שהתהליך הוא תהליך כזה שאפשר להגיע ל-5,000 ואני קיבלתי את זה, בגלל שאני דמוקרט

ולדימיר בליאק: כן

ולדימיר בליאק:  ואנחנו גם לא פותחים

משה גפני: כן, אמרתי

משה גפני:  אמרתי את מה שהיה פה אתמול

משה גפני:  אני קיבלתי את העמדה שלכם

משה גפני:  אני איש ליברלי

שולמית אלוני: זאת אומרת שאם, שוב, גם בסיטואציה הזאת, שבתום תקופת השנה השנייה של הפיילוט לא בא שר האוצר עם צו שבעצם קובע אחרת או ועדת הכספים לא אישרה את הצו, אז התוקף של כל ההסדר הזה פוקע

שולמית אלוני:       סעיף 43 בעצם נמחק

שולמית אלוני:       ובסעיף 44 סימן זה, זה צריך להיות הוראות

ג׳ק בלנגה: אבל יום התחילה צריך להגדיר, לא? 1

ג׳ק בלנגה: 1

ג׳ק בלנגה: 2024

שולמית אלוני: התחילה היא בעצם, כן

ג׳ק בלנגה: היא לא מוגדרת אבל נראה לי

שולמית אלוני: אז אנחנו נסתכל ונבדוק את זה

ג׳ק בלנגה: ואין הצמדה לסכומים אני מבין

ג׳ק בלנגה:  העניין שאין הצמדה לסכומים והסכומים מאוד נשחקים עם הזמן, כן?     

שגית אופק: אז צריך להצמיד אותם

ג׳ק בלנגה: כל הסכומים פה נומינליים

ג׳ק בלנגה:  5,000 שקלים בעוד 10 שנים זה כמו 1,000 שקלים

שגית אופק: אז צריך להצמיד

שגית אופק:  צריך להצמיד, מה? יש מקום שלא מצמידים?     

ערן יעקב: לא, לא, תראה, גם בדיווח המקוון היום ה-5,000 לא צמוד

ג׳ק בלנגה: גם שם נצמיד

ערן יעקב: הוא לא צמוד, ג'ק, אנחנו המטרה היא לא לבלבל את הציבור

ג׳ק בלנגה: לא, הציבור לא מתבלבל

ערן יעקב: אני מניח שהיו"ר, כמו שהוא אמר, לא משנים כלום

ג׳ק בלנגה: לא משנים, מוסיפים

ערן יעקב: לא

ערן יעקב:  גם אנחנו רצינו להוסיף

אלעד סלומיאנסקי: רגע, אתם רוצים בסוף שזה יתחיל משקל

אלעד סלומיאנסקי:  נכון?      

שולמית אלוני: אתם רציתם להפחית

ערן יעקב: לא, אבל אין רציונל

ערן יעקב:  המשמעות שהסכום הזה יהיה שונה

ערן יעקב:  הרי כל תפיסה של ה-5,000 נשענת על תפיסה שגם היום זה 5,000 בדוח המקוון

ערן יעקב:  אנחנו לא רוצים לא לשגע את הציבור ולא, זה המטרה היא כדי לייצר קוהרנטיות בעיקר בשביל הציבור

ערן יעקב:  וגם המשמעות של הדבר הזה שזה הולך באותו אופן

ערן יעקב:  5,000 שם, 5,000 פה

ערן יעקב:  בגלל זה התעקשנו על 5,000

ערן יעקב:  זה לא שזה איזה מספר שניתן בהר סיני

ערן יעקב:  5,000 כי זה שם, לכן זה גם פה

ולדימיר בליאק: כן, אני גם לא חושב שצריך להצמיד

משה גפני: טוב

ג׳ק בלנגה: אני רק מבקש, הוסיפו סעיף מפורט בעניין הנסיבות

ג׳ק בלנגה:  לא יודע כתבת "נסיבות מחמירות"

ג׳ק בלנגה:  לא יודע למה היה צריך את המילה הזאת

ג׳ק בלנגה:  נסיבות חריגות, בסעיף 40ב

ג׳ק בלנגה:  המילה חריגות נראית לי מיותרת

ג׳ק בלנגה:  כי אם המנהל השתכנע שיש נסיבות, אז הוא לא צריך חריגות

ערן יעקב: אני מציע שזה יהיה חריגות

ג׳ק בלנגה: אבל ערן, אם המחשב שלך לא עובד, זה לא צריך שהוא יישרף

ג׳ק בלנגה:  תקרא את, ערן, תקרא את הסעיף

ערן יעקב: לא, אז אני אומר, אני רוצה להסביר משהו, בסדר? דווקא זה מסנדל את המנהל

ערן יעקב:  המנהל תמיד רוצה הרבה חופש

ג׳ק בלנגה: אבל המחשב שלך לא עבד, זה חריג?     

ערן יעקב: זה דווקא לצמצם את טווח שיקול הדעת במקרה הזה הוא נכון

ערן יעקב:  בנסיבות חריגות

ג׳ק בלנגה: כשהמחשב שלך לא עובד, זה משנה?     

ערן יעקב: זה חריג

ג׳ק בלנגה: לא, תקרא את הסעיף

ערן יעקב: זה אותו דבר כמו התקלות למיסוי מקרקעין, דרך אגב

ג׳ק בלנגה: אני הבנתי

ג׳ק בלנגה:  הבנתי

ג׳ק בלנגה:  אני גם יכולתי להגיד לך את זה באוזן

ג׳ק בלנגה:  אבל אם המחשב לא עובד זה לא משנה למה הוא לא עובד, אם זה נסיבה חריגה או לא חריגה

ג׳ק בלנגה:  המחשב שלך לא עובד

ג׳ק בלנגה:  כתוב שהמחשב שלך לא עובד בנסיבות חריגות

ג׳ק בלנגה:  אז לכן תוריד את המילה חריג

ג׳ק בלנגה:  ערן, באמת, זה משהו פנימי שלך ואתה מכניס לחוק

ג׳ק בלנגה:  אני צריך להוכיח שהמחשב שלך לא עבד בנסיבות חריגות? העוסק צריך להוכיח שהמחשב שלך לא עבד בנסיבות חריגות? אני יודע אם זה חריגות או לא חריגות?      

משה גפני: תגידי את ההסתייגויות שלו

משה גפני:  אני רוצה שתצביעו, אני לא מצביע על החוק

משה גפני:  אני רק מצביע על ההסתייגויות

ערן יעקב: אחרת כל תקלה שמישהו יחשוב שהיא איזה נסיבה אז תצוף

ערן יעקב:  בוא

ג׳ק בלנגה: אבל כתוב בשל מחשב רשות המיסים

ערן יעקב: בסדר

ג׳ק בלנגה: ערן, זה לא הגיוני

ג׳ק בלנגה:  אתם כל כך מפחדים מעצמכם?     

ערן יעקב: לא, לא מפחדים

ג׳ק בלנגה: אתם מפחדים, כאילו?     

יעל נוה: ג'ק, זה החריג, זה לא הכלל

יעל נוה:  ואנחנו פה בפירוש בנסיבות חריגות

יעל נוה:  כי גם תקלה טכנית יכולה להיות טריוויאלית

יעל נוה:  ואנחנו פה מכוונים לא לתקלות של שעה, אלא למשהו משמעותי שיביא את המנהל לאשר את החשבונית בסיטואציה הזאת

יעל נוה:  וזה המקרה, זה האירוע

יעל נוה:  אי אפשר להפוך אותו למשהו אחר

ג׳ק בלנגה: זה לא הגיוני

ג׳ק בלנגה:  אני מציע, שלומית, להוריד את המילה "חריגות" בסעיף, כי נראה לי שזה עניין פנימי שלהם וזה לא עניין של הציבור

ג׳ק בלנגה:  ובסעיף הזה, שלומית

ערן יעקב: זה אותו דבר קיים גם במיסוי מקרקעין

ג׳ק בלנגה: אבל שם לא הייתי במקרה בדיון, בגלל זה זה עבר

ערן יעקב: יפה

משה גפני: טוב, תודה, תודה

שולמית אלוני: העניין הוא שזה פשוט מותאם לתקנות

ג׳ק בלנגה: אבל בעקבות הוספת הסעיף הזה - - -     

משה גפני: תודה, תודה

שולמית אלוני: אבל זה כמו התיקון של הדיווח המקוון

שולמית אלוני:  זה לקוח מתקנות מיסוי מקרקעין, דיווח מקוון

שולמית אלוני:  גם שם זה כתוב שם, אני מניחה שהם יפרשו את זה ממילא אותו דבר

ג׳ק בלנגה: אבל בעקבות הוספת הסעיף הזה צריך רק לחזור ולחדד שלמנהל רשות המיסים יש סמכות לאשר חשבוניות כמסמך אחר

ג׳ק בלנגה:  שלא יתפרש אחרת בעניין הזה

יעל נוה: זה לא קשור לסעיף הזה

ערן יעקב: לא, זה לא קשור, לא

ג׳ק בלנגה: זה קשור

ג׳ק בלנגה:  שלא ישתמע מהסעיף הזה שאין לכם סמכות בטעות

ערן יעקב: לא, זה לא קשור

שי דותן: זה משתמע

ג׳ק בלנגה: כי זה משתמע

ג׳ק בלנגה:  לי זה משתמע

יעל נוה: זה לא משתמע, זה לא קשור

ערן יעקב: לא, לא, שי, זה לא קשור

ג׳ק בלנגה: אז שהיא תחזור ותגיד שלמנהל רשות המיסים יש סמכות

יעל נוה: אני דיברתי על הנושא הזה בפרוטוקול הקודם

יעל נוה:  זה מאוד מפורש וברור

יעל נוה:  אני לא אחזור על זה גם עכשיו

יעל נוה:  אנחנו לא בעניין לפתוח

יעל נוה:  אמרנו שבנסיבות שבהן, בנסיבות מסוימות יש אפשרות, שלומית, בנסיבות מסוימות, ואמרתי את זה כמה פעמים בדיון הקודם

יעל נוה:  יש אפשרות לבקש לקזז, לנכות מס תשומות באמצעות מסמך אחר, מסמך אחר שאינו חשבונית מס

יעל נוה:  במקרה הזה מה שג'ק רוצה להבטיח שמה שיאפשר לו לבקש מסמך אחר יהיה גם חשבונית שלא קיבלה מספר הקצאה

יעל נוה:       עכשיו, אנחנו לא בענייני רולינג וזה תלוי נסיבות

יעל נוה:  אבל אני מראש אומרת שסיטואציות מסוימות, בהתאם לשיקול דעת המנהל, לא יחסמו את הבקשה הזאת רק מהטעם שמדובר בחשבונית שלא ניתן לה מספר הקצאה

יעל נוה:  ולכן אמרתי את זה גם בדיון הקודם

יעל נוה:  כמובן שאני מסייגת ואני באמת רוצה להיזהר ולדייק, שמדובר בנסיבות שיוכרו על ידי הממונה או מי שיש לו את הסמכות לשקול את העניין ובהתאם לשיקול דעתו

שולמית אלוני: אז אנחנו מתחילים עם מקבץ ההסתייגות של סיעת "ישראל ביתנו"

משה גפני: מי בעד?     

שולמית אלוני: מה מי בעד? עוד לא אמרתי

משה גפני: אה, אז תגידי

משה גפני:  טוב, יש סיכום שהוא לא מנמק

משה גפני:  כן, בבקשה

ולדימיר בליאק: אני גם לא "ישראל ביתנו", אני אומר את זה לפרוטוקול

ולדימיר בליאק:  סתם שתדעו

פנינה תמנו: אמרה "ישראל ביתנו" הסתכלתי עליך

ולדימיר בליאק: לא, שיירשם בפרוטוקול

שולמית אלוני: אז אנחנו עוברים למקבץ ההסתייגויות של, רגע, בואו נעבור למקבץ ההסתייגויות של "העבודה"

פנינה תמנו: איפה? לזימי לא פה

שולמית אלוני: בסדר

שולמית אלוני:  אז אני עוברת הלאה למקבץ ההסתייגויות של רע"מ

קריאה: גם לא פה

שולמית אלוני: אז אנחנו עוברים למקבץ ההסתייגויות של "המחנה הממלכתי"

פנינה תמנו: קודם "יש עתיד"

שולמית אלוני: אז אנחנו עוברים למקבץ ההסתייגויות של "יש עתיד"

שולמית אלוני:  אנחנו נתאים את הנוסח

שולמית אלוני:       הסתייגות מס' 1

שולמית אלוני:  במקום "האמור" יופיע "הכתוב"

משה גפני: מי בעד?     

ולדימיר בליאק: בעד

משה גפני: מי נגד?      

משה גפני: לא התקבל

משה גפני: אפשר לא את כל ההסתייגויות?     

ולדימיר בליאק: אני עומד בסיכומים, לא פותח

שולמית אלוני: במקום "שסכומה" יבוא "שכלל העסקאות בה"

משה גפני: מי בעד? מי נגד?     

משה גפני: לא התקבל

שולמית אלוני: במקום "20,000 שקלים" יבוא "19,000 שקלים"

משה גפני: מי בעד? מי נגד?      

משה גפני: לא התקבל

שולמית אלוני: אחרי "שקלים חדשים" יבוא "מטבע נסחר אחר"     

משה גפני: מי בעד? מי נגד?     

משה גפני: לא התקבל

שולמית אלוני: במקום "שאינה כוללת" יבוא "לא מופיע עליה"

משה גפני: מי בעד? מי נגד?     

משה גפני: לא התקבל

שולמית אלוני: במקום "שהקצה" יבוא "שסיפק"

משה גפני: מי בעד? מי נגד?     

משה גפני: לא התקבל

שולמית אלוני: במקום "המנהל" יבוא "פקיד אקראי ברשות המיסים"

משה גפני: מי בעד? מי נגד?     

משה גפני: לא התקבל

שולמית אלוני: במקום "עוסק" יבוא "זעיר"

ג׳ק בלנגה: זה דווקא חלק מהתיקונים אולי כדאי להכניס, לא? תרשמו, תרשמו הערות

משה גפני: הלאה, הלאה

ג׳ק בלנגה: זה עוד רואה חשבון מציע לכם

שולמית אלוני: אחרי "עוסק" יבוא "זעיר"

משה גפני: מי בעד? מי נגד?     

משה גפני: לא התקבל

שולמית אלוני: לפני "רישומו" יבוא "פרק זמן סביר"

משה גפני: מי בעד? מי נגד?     

משה גפני: לא התקבל

שולמית אלוני: אחרי "לניכוי" יבוא "תוך יום עסקים אחד"

משה גפני: מי בעד? מי נגד?     

משה גפני: לא התקבל

שולמית אלוני: במקום "להנחת דעתו" יבוא "לשביעות רצונו"

משה גפני: מי בעד? מי נגד?     

משה גפני: לא התקבל

שולמית אלוני: אחרי "המנהל" יבוא "ואם המנהל וסגנו עסוקים, המנקה ברשות המיסים"

משה גפני: מי בעד? מי נגד?     

משה גפני: לא התקבל

שולמית אלוני: בסיפה יבוא "לעניין זה הקמת עסק מיום שחשב עליו העוסק"

משה גפני: מי בעד? מי נגד?     

משה גפני: לא התקבל

שולמית אלוני: במקום "כ' בטבת התשפ"ד (1 בינואר)" יבוא "ביום בו נבחרת ישראל בכדורגל עולה למונדיאל"

משה גפני: מי בעד? מי נגד?     

משה גפני: לא התקבל

שולמית אלוני: במקום "כ' בטבת התשפ"ד (1 בינואר)" יבוא "כשמחיר הדלק ירד מתחת ל-4 שקלים"

משה גפני: מי בעד? מי נגד?     

משה גפני: לא התקבל

שולמית אלוני: במקום "ואילך" יבוא "ועד שיהיה ברור שהפיילוט לא עובד"

משה גפני: מי בעד? מי נגד?     

משה גפני: לא התקבל

שולמית אלוני: במקום "ואילך" יבוא "ועד שיבינו שזה מדרדר את ישראל במדד ה-RIA"

משה גפני: מי בעד? מי נגד?     

משה גפני: לא התקבל

שולמית אלוני: אנחנו עוברים לקובץ ההסתייגויות של "המחנה הממלכתי"

שולמית אלוני:      במקום "על אף האמור" יבוא "למרות האמור"

משה גפני: מי בעד? מי נגד?     

משה גפני: לא התקבל

שולמית אלוני: במקום "5,000 שקלים" יבוא "4,000 שקלים"

משה גפני: מי בעד? מי נגד?     

משה גפני: לא התקבל

שולמית אלוני: במקום "שני אלה" יבוא "כל אחד"

משה גפני: מי בעד? מי נגד?     

משה גפני: לא התקבל

שולמית אלוני: אחרי "והכל אף אם חשבונית המס, הצהרת הייבוא או מסמך שאישר המנהל לא הוצא על שם העסק" יבוא "ועל שמה של הכנסת"

משה גפני: מי בעד? מי נגד?     

משה גפני: לא התקבל

שולמית אלוני: סעיף 47 יימחק

משה גפני: מי בעד? מי נגד?     

משה גפני: לא התקבל

שולמית אלוני: במקום "בלא המס" יבוא "כולל המס"

משה גפני: מי בעד? מי נגד?     

משה גפני: לא התקבל

שולמית אלוני: במקום "המבקש יגיש את הבקשה" יבוא "המבקש רשאי להגיש את הבקשה"

משה גפני: מי בעד? מי נגד?     

משה גפני: לא התקבל

שולמית אלוני: במקום "בסעיף 47" יבוא "המבקש יגיש את הבקשה פיזית"

משה גפני: מי בעד? מי נגד?     

משה גפני: לא התקבל

שולמית אלוני: במקום "היה יסוד סביר לחשש" יבוא "היה חשש קטן"

משה גפני: מי בעד? מי נגד?     

משה גפני: לא התקבל

שולמית אלוני: במקום "המנהל" יבוא "המנהל או מי מטעמו"

משה גפני: מי בעד? מי נגד?     

משה גפני: לא התקבל

שולמית אלוני: במקום "רשאי" יבוא "לא רשאי"

משה גפני: מי בעד? מי נגד?     

משה גפני: לא התקבל

שולמית אלוני: במקום "עוסק" יבוא "יחיד"

משה גפני: מי בעד? מי נגד?     

משה גפני: לא התקבל

שולמית אלוני: יוכנס סעיף שבו האמור בסעיפים 42 עד 44 יחולו רק על בעלי עסקים קטנים

משה גפני: מי בעד? מי נגד?     

משה גפני: לא התקבל

שולמית אלוני: אנחנו עוברים למקבץ השני של "המחנה הממלכתי"

ולדימיר בליאק: אני רוצה גם התייעצות סיעתית אחת

משה גפני: בסדר, אז התייעצות סיעתית

שולמית אלוני: תגיד עד 56

משה גפני: עד 56(6)

משה גפני: אני רק מבקש, מי בעד ההסתייגות ירים את ידו

ולדימיר בליאק: בעד

משה גפני: מי נגד?      

משה גפני: לא התקבל

שולמית אלוני: אנחנו עוברים למקבץ השני, להסתייגות השנייה

שולמית אלוני:       במקום "5,000 שקלים" יבוא "4,000 שקלים"

משה גפני: מי בעד? מי נגד?     

משה גפני: לא התקבל

שולמית אלוני: אחרי "ושימש להקמתו" יבוא "יועד להקמתו"

משה גפני: מי בעד? מי נגד?     

משה גפני: לא התקבל

שולמית אלוני: במקום "חשבונית מס" יבוא "ובלבד שאם סכום החשבונית עלה על הסכום יבוא או שווה לסכום"

משה גפני: מי בעד? מי נגד?     

משה גפני: לא התקבל

שולמית אלוני: סעיף 47 יימחק

משה גפני: מי בעד? מי נגד?     

משה גפני: לא התקבל

שולמית אלוני: יבוא "המבקש רשאי להגיש את הבקשה"

משה גפני: מי בעד? מי נגד?     

משה גפני: לא התקבל

שולמית אלוני: במקום "היה למנהל יסוד סביר לחשש" "היה למנהל חשש כלשהו"

משה גפני: מי בעד? מי נגד?     

משה גפני: לא התקבל

שולמית אלוני: במקום "המנהל" יבוא "המנהלת או מי מטעמה"

משה גפני: מי בעד? מי נגד?     

משה גפני: לא התקבל

שולמית אלוני: במקום "1 בינואר" יבוא "1 בינואר 2029"

משה גפני: מי בעד? מי נגד?     

משה גפני: לא התקבל

שולמית אלוני: יבוא בסופו "צו לדחיית יום התחילה יאושר בוועדת הכספים"

משה גפני: מי בעד? מי נגד?     

משה גפני: לא התקבל

שולמית אלוני: חוק זה יחול רק על עסקאות בחגי ומועדי ישראל

משה גפני: מי בעד? מי נגד?     

משה גפני: לא התקבל

משה גפני:      סיימנו את החוק

משה גפני:  אני לא מצביע על החוק עצמו

משה גפני:  נצביע עליו במועד שנודיע שאנחנו מצביעים עליו

ג׳ק בלנגה: אפשר להגיד כמה מילות ברכה על החוק, אדוני?     

משה גפני: בבקשה

משה גפני:  זה גם היה אתמול גם, בבקשה

ג׳ק בלנגה: כן, אנחנו לא נגיע כבר להצבעה

ג׳ק בלנגה:       אז החוק הזה, מדינת ישראל הייתה זקוקה לו כבר כמעט 20 שנה

ג׳ק בלנגה:  אני רוצה לברך את מנהל רשות המיסים, ערן יעקב, שהצליח להביא את החוק הזה, למרות שהוא הוראת מעבר, לכדי חקיקה

ג׳ק בלנגה:  זה אחד החוקים הכי חשובים, לדעתי, מעל 10 שנים שרשות המיסים העבירה אותו

ג׳ק בלנגה:  אני מניח שזה אחת ההופעות האחרונות שלך פה באופן עקבי

ג׳ק בלנגה:  אז אני מברך אתכם, מברך את יו"ר הוועדה שהצליח באומנות להביא את החוק הזה כפי שהוא רצה

ג׳ק בלנגה:  ואת כל חברי הכנסת שתרמו לזה שנצליח להוציא אותו לפועל כמו שרצינו להוציא אותו

ג׳ק בלנגה:  תודה

משה גפני: המעלה של ערן יעקב, הוא מנסה הרבה שנים להעביר את החוק הזה

משה גפני:  הוא יודע באיזה משמרת להביא את החוק הזה ועל מה ללחוץ

משה גפני:  הוא יודע

ג׳ק בלנגה: אז מגיע לו ברכות, כי הוא הצליח

משה גפני: ברכות, בוודאי

משה גפני:  אני מצטרף לברכות

ג׳ק בלנגה: לכל עובדי רשות המיסים

משה גפני: לרשות המיסים, לערן, למירי, לכולם

ולדימיר בליאק: אני אפילו לא מגיש רוויזיה על האמירה הזאת

ג׳ק בלנגה: לא יודע כמה עובדי רשות המיסים יש פה, אבל מעל עשרה עובדים שתרמו ועבדו והתמודדו

ג׳ק בלנגה:  ושכולנו נצליח ביישום החוק, ערן

ג׳ק בלנגה:  שיעבדו עכשיו עוד יותר

ולדימיר בליאק: האמת, אני רוצה להצטרף ולברך אתכם, כי אתם באמת עושים עבודה נהדרת

ולדימיר בליאק:  ותענוג לעבוד אתכם

פנינה תמנו: אני מצטרפת אליו